วันนี้งงตัวเองว่ายิ่งขับรถออกมาไกลยิ่งเจออาหารแพงขึ้นเรื่อยๆ ร้านข้าวแกงร้านนี้ น่าจะเปิดได้ไม่นาน น้องปอบพึ่งสังเกตุเห็นค่ะ เลยแวะเข้ามากินข้าวสักจาน สั่งข้าวราดแกงเขียวหวานลูกชิ้นปลาอินทรี กับผัดเผ็ดเนื้อ ฿50

ข้าวสวยใช้ข้าวคุณภาพดี แกงเขียวหวานลูกชิ้นปลาอินทรี เนื้อปลาอาจจะไม่เหนียวเด้ง แต่ดูเป็นธรรมชาติดี อร่อยเลย กะทิแกงเข้มข้น รสเครื่องแกงอร่อย เผ็ดกลาง ส่วนเนื้อผัดเผ็ด รสชาติเข้มข้น เผ็ดกว่าแกงเขียวหวาน เนื้อไม่เหนียว อร่อยค่ะ

ร้านเปิดแต่เช้า 6 โมงค่ะ ถ้าใครเบื่อคนเยอะที่ร้านข้าวแกงดังๆ ลองแวะร้านนี้ อร่อยใช้ได้เลยค่ะ